32006R1377
L 255/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1377/2006 AL COMISIEI
din 18 septembrie 2006
de modificare a Regulamentului (CE) nr. 1236/2005 al Consiliului privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente crude, inumane sau degradante
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1236/2005 al Consiliului din 27 iunie 2005 privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente crude, inumane sau degradante (1), în special articolul 12 alineatul (1),
întrucât:
(1)
Anexa I la Regulamentul (CE) nr. 1236/2005 enumără autoritățile competente care au sarcini specifice privind punerea în aplicare a acestui regulament.
(2)
Țările de Jos și Regatul Unit au solicitat ca informațiile referitoare la autoritățile lor competente să fie adăugate și respectiv modificate. Adresa Comisiei trebuie, de asemenea, să fie modificată,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 1236/2005 se modifică astfel cum se indică în anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 septembrie 2006.